Glenda holdt sønnene i armene - så kom vannmassene
Mandag kjempet Glenda Moore (39) alt hun kunne da vannmassene traff bilen hvor hun og hennes to sønner på to og fire år befant seg. Sekunder senere var guttene forsvunnet, og Moore måtte svømme bort for å berge livet, skriver Daily News. - Vannet gikk over hodet, og det kom en bølge som feide dem bort, forteller morens søster til avisen. Hendelsen skjedde da superstormen traff fastlandet med all sin styrke. Glenda kjørte i et forsøk på å komme seg i sikkerhet hos moren som bor i Brooklyn da vannmassene omringet bilen. Bildeserie:Livet etter stormen Da vannet steg åpnet hun sikkerhetsbeltene på barnas bilseter, og så forsøkte hun å hente barna ut av bilen.Etter hvert klarte moren å komme seg til et nærliggende hus for å be om hjep, men flere av beboerne nektet å komme henne til unnsetning, opplyser politiet til New York Times. Det resulterte i at hun tilbrakte natten på gaten i vente på hjelp. Da daglyset kom fikk hun tak i en politibetjent og fikk slått alarm. ALT OM:Orkanen «Sandy» Torsdag bekrefter politimester Ray Kelly at levningene av de to guttene var funnet. De ble funnet 20 meter fra hverandre, under vann og begravd av trær og planter. - Det er forferdelig, helt forferdelig. Dette knytter sammen alle de tragiske hendelsene som uværet har bidratt til, sier Kelly tilNew York Post. Rundt 40 politimenn har de siste dagene deltatt i søket etter de to barna i et myrområde på Staten Island med spader og årer. Et helikopter med varmesøkende utstyr og båter deltok også i søket.Et eldre ektepar ble også funnet død torsdag morgen i bilen sin. Politiet frykter at dødstallet vil stige etter hvert som større områder blir undersøkt. - Tallet øker, og nå er vi oppe i 38. Jeg tror vi må forvente at det bare vil gå oppover, sier Kelly. Det totale tallet på dødsofre for Sandy i USA, Canada og Karibia er nå på 144, og flere omkomne kan bli funnet i sammenraste hus i kystområdene, advarer letearbeidere.
De to barna som ble revet ut av morens armer av massive vannmasser under «Sandy»s herjinger på Staten Island ble torsdag funnet død.